Na osnovu člana 70. stav 1. tačka 8. Ustava Republike Srpske i čl. 182. i 186. st. 1. i 2. Poslovnika Narodne skupštine Republike Srpske (''Službeni glasnik Republike Srpske'', broj 31/11), a nakon razmatranja Izvještaja Republičke komisije za sprovođenje referenduma o rezultatu republičkog referenduma na pitanje: ''Da li podržavate da se 9. januar obilježava i slavi kao Dan Republike Srpske?'', Narodna skupština Republike Srpske, na Četrnaestoj sjednici, održanoj 11. oktobra 2016. godine, donijela je sljedeću

**ODLUKU**

**O DAVANjU POSEBNOG OVLAŠĆENjA**

I

Narodna skupština Republike Srpske ovlašćuje predsjednika i članove Republičke komisije za sprovođenje referenduma, imenovane Odlukom Narodne skupštine Republike Srpske broj 02/1-021-896/16 od 15. jula 2016. godine (''Službeni glasnik Republike Srpske'', broj 68/16) da učestvuju u postupku pred Ustavnim sudom Bosne i Hercegovine do okončanja postupka po apelaciji broj AP-3805/16, kao i do okončanja krivičnog postupka koji se vodi protiv članova Republičke komisije za sprovođenje republičkog referenduma i drugih u postupku pred Sudom Bosne i Hercegovine.

II

Ova odluka stupa na snagu osmog dana od dana objavljivanja u ''Službenom glasniku Republike Srpske''.

Broj: 02/1-021- /16 PREDSJEDNIK

Datum:11. oktobar 2016. godine NARODNE SKUPŠTINE

***Nedeljko Čubrilović***